**คำนำ**

แผนป้องกันและปราบปรามการทุจริตและประพฤติมิชอบ ระยะที่ 3 (พ.ศ. 2560-2564) ของเทศบาลตำบลดอนตรอ จัดทำขึ้นโดยเป็นไปตามคำสั่งรักษาความสงบแห่งชาติที่ 69/2559 เรื่อง มาตรการป้องกันและแก้ไขปัญหาการทุจริต ประพฤติมิชอบ เพื่อให้การบริหารราชการของคณะรักษาความสงบแห่งชาติ ในการดูแลความปลอดภัยให้แก่ประชาชน รวมทั้งเพื่อให้เกิดความสงบสุขแก่สังคมและผลประโยชน์ของประเทศชาติโดยรวม ในการป้องกันและแก้ไขปัญหาการทุจริตประพฤติมิชอบ โดยกระทรวงมหาดไทย ได้กำหนดแผนยุทธศาสตร์กระทรวงมหาดไทย พ.ศ.2560-2564 ให้สอดคล้อง ตามแผนยุทธศาสตร์ว่าด้วยการป้องกันและปราบปรามการทุจริตดังกล่าว และกำหนดให้หน่วยงานภาครัฐ แปลงแนวทางมาตรการตามยุทธศาสตร์ชาติฯ ไปสู่การปฏิบัติ โดยเทศบาลตำบลดอนตรอ ได้ดำเนินการจัดทำตามแนวทางดังกล่าว และสอดคล้องกับแผนปฏิบัติการป้องกันปราบปรามการทุจริตและประพฤติมิชอบของกระทรวงมหาดไทย ประจำปีงบประมาณ พ.ศ.2560 เพื่อใช้เป็นแนวทางในการพัฒนาให้มีการบริหารงานด้วยความซื่อสัตย์ สุจริต โปร่งใส มีความเข้มแข็งในการบริหารราชการ ป้องกันการทุจริตคอร์รัปชัน

ดังนั้น เทศบาลตำบลดอนตรอ จึงดำเนินการจัดทำแผนป้องกันปราบปรามการทุจริตและประพฤติมิชอบขึ้นเพื่อเป็นประโยชน์ในการพัฒนาการบริหารงานของเทศบาลตำบลดอนตรอ ต่อไป

เทศบาลตำบลดอนตรอ

อำเภอเฉลิมพระเกียรติ

จังหวัดนครศรีธรรมราช